Калайджии
Калайджии е село в Северна България. То се намира в община Златарица, област Велико Търново.

География 
Село Калайджии се намира в планински район. Разположено е в Средния Предбалкан. Селището се простира по протежението на хълм, срещу който се намира с. Резач (на 4 км), към което има ясна видимост.
Село Калайджии отстои на 44 км от Велико Търново и на 40 км от Горна Оряховица.

Разположено е в район с умереноконтинентален климат, отличаващ се с хладна зима и горещо лято.

История 

След 1952-1953 година, в селото се заселват българо – мохамедани, поради насилственото им изселване от областта на Родопите и провежданите срещу тях принуди.

Комплекс „Балканъ“ 
В село Калайджии е построен почивен комплекс, състоящ се от ресторант, няколко вили, хотел, спа център, басейн, футболни и баскетболни игрища, тенис на корт и други удобства и средства за забавление, на място с гледка към околните хълмове на Стара планина. Очаква се да привлече родни и чуждестранни туристи поради модерното строителство и разположението му, даващо възможност за приятна почивка в сърцето на Предбалкана.

Редовни събития 
Съборът на селото се провежда през месец Септември.

Природа 
Селото се намира в зона на широколистни и смесени гори. Животинският свят е отличителен за природната зона – срещат се лисица, вълк, глиган, дребни гризачи, сокол, язовец, заек, бялка и др.

Села в област Велико Търново
Населени места в община Златарица